ai4bharat/Pralekha huggingface dataset:
|
ఆరోగ్య, కుటుంబ సంక్షేమ మంత్రిత్వ శాఖ
|
190 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.01 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 20,303
గత 24 గంటల్లో నమోదయిన కొత్త కేసులు 3,805
ప్రస్తుత రికవరీ రేటు 98.74%
వారపు పాజిటివిటీ రేటు 0.79%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 190 కోట్ల  డోసులను టీకా కార్యక్రమం అధిగమించింది. 2,35,96,683 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.01 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,05,571
|
|
రెండో డోసు
|
|
1,00,22,021
|
|
ముందు జాగ్రత్త డోసు
|
|
49,03,039
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,16,489
|
|
రెండో డోసు
|
|
1,75,49,440
|
|
ముందు జాగ్రత్త డోసు
|
|
78,66,824
|
|
12-14 ఏళ్ల వారు
|
|
మొదటి డోసు
|
|
3,01,97,120
|
|
రెండో డోసు
|
|
93,23,185
|
|
15-18 ఏళ్ల వారు
|
|
మొదటి డోసు
|
|
5,86,78,007
|
|
రెండో డోసు
|
|
4,30,37,227
|
|
18-44 ఏళ్ల వారు
|
|
మొదటి డోసు
|
|
55,60,39,061
|
|
రెండో డోసు
|
|
48,09,83,791
|
|
ముందు జాగ్రత్త డోసు
|
|
2,48,003
|
|
45-59 ఏళ్ల వారు
|
|
మొదటి డోసు
|
|
20,29,91,311
|
|
రెండో డోసు
|
|
18,86,56,562
|
|
ముందు జాగ్రత్త డోసు
|
|
7,47,262
|
|
60 ఏళ్లు పైబడినవారు
|
|
మొదటి డోసు
|
|
12,69,17,937
|
|
రెండో డోసు
|
|
11,75,56,098
|
|
ముందు జాగ్రత్త డోసు
|
|
1,55,56,034
|
|
ముందు జాగ్రత్త డోసులు
|
|
2,93,21,162
|
|
మొత్తం డోసులు
|
|
1,90,00,94,982
దేశవ్యాప్త క్రియాశీల కేసుల సంఖ్య 20,303. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 3,168 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,54,416 కి పెరిగింది.
గత 24 గంటల్లో 3,805 కొత్త కేసులు నమోదయ్యాయి.
గత 24 గంటల్లో మొత్తం 4,87,544 పరీక్షలు చేశారు. దేశవ్యాప్తంగా ఇప్పటివరకు 84.03 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.79 శాతంగా, రోజువారీ పాజిటివిటీ రేటు 0.78 శాతంగా నమోదయ్యాయి.
ఆర్థిక మంత్రిత్వ శాఖ
హైదరాబాద్లో ఆదాయపన్ను విభాగం సోదాలు
అడ్డదారిలో ఇన్పుట్ టాక్స్ పొందేందుకు సృష్టించిన నకిలీ సంస్థల కేసులో విచారణతోపాటు, నకిలీ ఉప గుత్తేదారులు/ఉనికిలో లేని సంస్థల ద్వారా ఆదాయపన్ను ఎగవేతకు పాల్పడిన కేసులో దర్యాప్తు ఆధారంగా, ఈనెల 7వ తేదీన హైదరాబాద్లో ఆదాయపన్ను అధికారులు సోదాలు జరిపారు.
నకిలీ సబ్ కాంట్రాక్టులు, నకిలీ బిల్లర్లను ఉపయోగించి భారీగా నగదు పోగేస్తున్న తెలంగాణలోని ప్రముఖ సివిల్ కాంట్రాక్టర్ కేసులో ఈ తనిఖీలు జరిగాయి. హైదరాబాద్లోని 19 ప్రాంతాల్లో అధికారులు సోదాలు చేపట్టారు. నకిలీ బిల్లులతో అక్రమంగా ధనాన్ని వెనుకేసుకుంటూ, కొందరు వ్యక్తులు నడుపుతున్న ఎంట్రీ ఆపరేషన్ గూడుపుఠాణీని కూడా అధికారులు బట్టబయలు చేశారు.
నకిలీ ఇన్పుట్ టాక్స్ ప్రయోజనంతోపాటు, నకిలీ బిల్లుల ద్వారా నల్లధనం పోగేయడానికి, నగదు ఉపసంహరణలకు ఈ వ్యక్తులు బోగస్ సంస్థలను ఉపయోగించారు. ఎంట్రీ ఆపరేటర్లతోపాటు, నకిలీ భాగస్వాములు/ఉద్యోగులు, నగదు నిర్వహించినవారి వాంగ్మూలాలను అధికారులు నమోదు చేశారు. వారి మాటల ద్వారా ఈ అక్రమార్జన గుట్టంతా స్పష్టంగా బయటపడింది.
మధ్యవర్తిత్వ బోగస్ సంస్థల ద్వారా ఇచ్చిన కాంట్రాక్టులకు సంబంధించిన సాక్ష్యాలు ఈ సోదాల్లో లభించాయి. ఈ వ్యవహారంలో భాగస్వాములైన ఎంట్రీ ఆపరేటర్లు, మధ్యవర్తులు, నగదు నిర్వాహకులు, లబ్ధిదారులు, సంస్థల మొత్తం నెట్వర్క్ గుట్టుతోపాటు, ఈ పద్ధతిలో భారీగా నగదు కూడబెట్టిన ఆధారాలు లభ్యమయ్యాయి. పెన్డ్రైవ్లు, మెయిళ్ల ద్వారా ఫోరెన్సిక్ విభాగం సేకరించిన సమాచారం కూడా ఈ అక్రమాలపై స్పష్టమైన సాక్ష్యాలుగా మారాయి.
ఇప్పటివరకు, 160 కోట్ల రూపాయలకుపైగా ఉన్న లావాదేవీలకు సంబంధించిన ఆధారాలను ఆదాయపన్ను అధికారులు స్వాధీనం చేసుకున్నారు. అసెసీ సంస్థ కూడా ఈ విషయాన్ని లిఖితపూర్వకంగా అంగీకరించింది. అధికారుల దర్యాప్తు ఇంకా కొనసాగుతోంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
అగర్తల వద్ద అంతర్జాతీయ రైల్వే స్టేషన్ ప్రాజెక్టును సందర్శించి, దాని పురోగతిని సమీక్షించిన - కేంద్ర సహాయ మంత్రి రాజీవ్ చంద్రశేఖర్
ప్రధానమంత్రి నరేంద్ర మోదీ భారతదేశం అంతటా, ముఖ్యంగా ఈశాన్య ప్రాంతాల్లో మౌలిక సదుపాయాల ప్రకృతి దృశ్యాన్ని పునర్ నిర్వచించారు : కేంద్ర సహాయ మంత్రి రాజీవ్ చంద్రశేఖర్
కేంద్ర నైపుణ్యాభివృద్ధి, వ్యవస్థాపకత, ఎలక్ట్రానిక్స్, ఐ.టీ. శాఖ సహాయ మంత్రి శ్రీ రాజీవ్ చంద్రశేఖర్ ఈరోజు త్రిపుర రాష్ట్ర రాజధాని అగర్తల సమీపంలోని చరిపరా వద్ద ఉన్న అంతర్జాతీయ రైల్వే స్టేషన్ ప్రాజెక్టును సందర్శించి, దాని పురోగతిని సమీక్షించారు.
ఇంజనీరింగ్ అద్భుతంగా పరిగణించబడే ఈ ప్రాజెక్టు, ఈశాన్య ప్రాంతాల నుండి కోల్కతాకు ప్రయాణ సమయాన్ని సగానికి తగ్గించి, త్రిపుర, ఈశాన్య ప్రాంతాలకు ఆర్థిక కారిడార్ గా మారడంతో పాటు, ఆర్థికాభివృద్ధి, వర్తక, వాణిజ్యాలను ఉత్ప్రేరక పరుస్తుంది.
ఈ సందర్భంగా శ్రీ రాజీవ్ చంద్రశేఖర్ మాట్లాడుతూ, “ప్రధానమంత్రి శ్రీ నరేంద్ర మోదీ భారతదేశం అంతటా మౌలిక సదుపాయాల ముఖ చిత్రాన్ని పునర్ నిర్వచించారు. ముఖ్యంగా ఈశాన్య ప్రాంతంలో త్రిపుర, ఈశాన్య ప్రాంతాల జీవన సౌలభ్యం, ఆర్థిక అవకాశాలను మెరుగుపరుస్తుంది." అని పేర్కొన్నారు.
త్రిపురలో మూడు రోజుల పర్యటన నిమిత్తం మంత్రి సోమవారం అగర్తల చేరుకున్నారు. తమ పర్యటన సందర్భంగా ఆయన వివిధ వర్గాల ప్రజలను కలుసుకుని వారి సమస్యలను అడిగి, తెలుసుకున్నారు. నైపుణ్యాభివృద్ధి శాఖ డైరెక్టర్ శ్రీ సంజయ్ చక్రవర్తి తో సమావేశమై, రాష్ట్రంలో నైపుణ్యాభివృద్ధికి చేపడుతున్న ప్రయత్నాలను సమీక్షించారు. మార్కెట్ అనుసంధానాలు, సామర్థ్య నిర్మాణానికి అవకాశాలు, స్వయం సహాయక సంఘాల కోసం తీసుకున్న కార్యక్రమాలకు సంబంధించిన సవాళ్ళ గురించి, వారు చర్చించారు.
కేంద్ర సహాయ మంత్రి తన పర్యటనలో భాగంగా, మేధావుల బృందంతో కూడా సంభాషించారు. ప్రధానమంత్రి శ్రీ నరేంద్ర మోదీ యొక్క విక్సిత్ భారత్ విజన్ తో పాటు, ప్రజల సంక్షేమం కోసం ఆయన ప్రభుత్వం చేపడుతున్న వివిధ కార్యక్రమాలను వారితో పంచుకున్నారు. ఈశాన్య రాష్ట్రాల అభివృద్ధికి ప్రభుత్వం ఏ విధంగా అవిశ్రాంతంగా కృషి చేస్తోందో కూడా వారికి వివరించారు.
‘‘2014 సంవత్సరానికి ముందు ఈశాన్య ప్రాంతంలో ఎలాంటి అభివృద్ధి జరగలేదు. రహదారులు, రైల్వే లేదా విమాన అనుసంధానత లేనందున పెట్టుబడిదారులు ఈ ప్రాంతానికి దూరంగా ఉండేవారు. ఈ రోజు, ఈ ప్రాంతం, దేశంలోని ఇతర ప్రాంతాల మాదిరిగానే అనుసంధానించబడి ఉంది. ప్రధానమంత్రి శ్రీ నరేంద్ర మోదీ హయాంలో గత తొమ్మిదేళ్లలో ఈ ప్రాంతం గొప్ప పురోగతి సాధించింది. విదేశాలు సైతం మనతో పాలుపంచుకోవడానికి ఆసక్తిగా ఉన్నాయి.” అని శ్రీ రాజీవ్ చంద్రశేఖర్ వివరించారు.
కేంద్ర మంత్రి తన ఇతర కార్యక్రమాల్లో భాగంగా, అఖిల భారతీయ సఫాయి మజ్దూర్ సంఘ్ జాతీయ కార్యదర్శి శ్రీమతి తనూజ్ సాహా ని కలిశారు. కార్మికుల గౌరవాన్ని పెంపొందించినందుకు వారు ప్రధానమంత్రి శ్రీ నరేంద్ర మోదీ కి కృతజ్ఞతలు తెలిపారు.
మంత్రి తిరిగి ఈ సాయంత్రం మంత్రి ఢిల్లీ చేరుకోనున్నారు. ప్రధానమంత్రి శ్రీ నరేంద్ర మోదీ మంత్రివర్గంలో మంత్రి అయిన తర్వాత శ్రీ రాజీవ్ చంద్రశేఖర్ త్రిపురలో అధికారికంగా పర్యటించడం ఇది రెండవ సారి. గతంలో ఆయన 2022 ఆగస్టులో త్రిపురలో పర్యటించి, తిరంగా ర్యాలీలో పాల్గొన్నారు.
వాణిజ్యం, పరిశ్రమల మంత్రిత్వ శాఖ
భారతదేశానికి స్వాతంత్ర్యం వచ్చి 75వ వార్షికోత్సవాన్ని పురస్కరించుకుని ఆస్ట్రేలియాలోని 75 దిగ్గజ ప్రదేశాలలో జూన్ 21న అంతర్జాతీయ యోగా దినోత్సవాన్ని జరుపుకోవాలని ఆస్ట్రేలియాలోని భారతీయులకు పిలుపునిచ్చిన శ్రీ పీయూష్ గోయల్.
వర్క్ వీసాల పొడిగింపు వ్యవధితో విద్యార్థులకు ఉద్యోగ అవకాశాన్ని కల్పించడానికి ఆస్ట్రేలియా మొదటిసారి కట్టుబడి ఉందని చెప్పిన శ్రీ గోయల్
IndAus ECTA ఒప్పందం రెండు దేశాలకు విజయవంతమైన ఒప్పందం - శ్రీ గోయల్
“మనం దీన్ని ముందుకు తీసుకెళ్లాలి, ఈ స్నేహ స్ఫూర్తితో మనం కలిసి పని చేయాలి”: శ్రీ గోయల్
కేంద్ర వాణిజ్యం మరియు పరిశ్రమలు, వినియోగదారుల వ్యవహారాలు, ఆహారం మరియు ప్రజాపంపిణీ మరియు జౌళి శాఖ మంత్రి శ్రీ పీయూష్ గోయల్ భారతదేశ స్వాతంత్ర్యం 75వ వార్షికోత్సవాన్ని పురస్కరించుకుని జూన్ 21న ఆస్ట్రేలియాలోని 75 దిగ్గజ ప్రదేశాలలో అంతర్జాతీయ యోగా దినోత్సవాన్ని జరుపుకోవాలని ఆస్ట్రేలియాలోని భారతీయులకు పిలుపునిచ్చారు.
ఈ రోజు పెర్త్లోని కమ్యూనిటీ సెంటర్ ఇండియన్ సొసైటీ ఆఫ్ వెస్ట్రన్ ఆస్ట్రేలియా ని ఉద్దేశించి శ్రీ గోయల్ మాట్లాడుతూ, “ఆస్ట్రేలియా నుండి ప్రారంభించి ప్రపంచవ్యాప్తంగా యోగాను జరుపుకోవడంలో ప్రతిఫలించే ఈ ఐక్యత యొక్క ప్రతీకను ప్రపంచం గమనిస్తుందని నేను ఖచ్చితంగా అనుకుంటున్నాను.
భారతదేశం-ఆస్ట్రేలియా ఆర్థిక సహకారం మరియు వాణిజ్య ఒప్పందం లో భాగంగా ఆస్ట్రేలియాకు యోగా శిక్షకులు మరియు భారతీయ చెఫ్లు రావాలని భారతదేశం "చాలా ఆసక్తిగా" ఉందని శ్రీ గోయల్ అన్నారు. వర్క్ వీసాల పొడిగింపు వ్యవధితో విద్యార్థులకు ఉద్యోగ అవకాశాన్ని కల్పించడానికి ఆస్ట్రేలియా మొదటిసారి కట్టుబడి ఉందని ఆయన చెప్పారు.
"ఇక్కడకు వచ్చే మా విద్యార్థులు ఆస్ట్రేలియాకు అవసరమైన ప్రతిభను మరియు నైపుణ్యాన్ని జోడించగలరు. మా IT నిపుణులు ఎక్కువ సాంకేతిక నైపుణ్యాలను తీసుకురావడంలో సహాయపడగలరు. మా STEM గ్రాడ్యుయేట్లు ఆస్ట్రేలియాలో ఆర్థిక వ్యవస్థకు పెద్ద ఎత్తున దోహదపడగలరు" అని ఆయన అన్నారు.
IndAus ECTA ఒప్పందం రెండు దేశాలకు విజయవంతమైన ఒప్పందమని శ్రీ గోయల్ అన్నారు.
“మనము దీన్ని ముందుకు తీసుకెళ్లాలి. ఈ స్నేహ స్ఫూర్తితో మనం కలిసి పని చేయాలి. మన రెండు-మార్గాల స్నేహాన్ని మనం విస్తరించుకోవాలి. ఆస్ట్రేలియా నుండి మనం నేర్చుకోవలసింది చాలా ఉందని మేము నమ్ముతున్నాము. మనకు చాలా ఉన్నాయని కూడా మనము నమ్ముతున్నాము. ఆస్ట్రేలియాకు అందించడానికి, - మా వస్తువులు మరియు సేవలు ఎక్కువగా కార్మిక ఆధారితమైనవి, మేము ఆస్ట్రేలియా ప్రజలకు సేవ చేయడంలో సహాయపడే తయారీ వస్తువులపై కూడా దృష్టి సారించాము. మా మందులు ఆస్ట్రేలియాలో ఆరోగ్య ఖర్చులను తగ్గించగలవు, ”అని ఆయన అన్నారు.
భారతదేశం-ఆస్ట్రేలియా సంబంధాలకు ప్రధాన మూలస్తంభం పరస్పర విశ్వాసం. ఇది ఇరు దేశాల ప్రజలకు మేలు చేస్తుందని శ్రీ గోయల్ అన్నారు.
యు పి ఎస్ సి
నియామక ఫలితాలను జూన్లో ఖరారు చేసిన యూపీఎస్సీ
ఈ ఏడాది జూన్లో, ఈ క్రింది నియామక ఫలితాలను యూనియన్ పబ్లిక్ సర్వీస్ కమిషన్  ఖరారు చేసింది. ఎంపికైన అభ్యర్థులందరికీ తపాలా శాఖ ద్వారా సమాచారం ఇవ్వబడింది.
ఎంపికైన అభ్యర్థుల పూర్తి జాబితా కోసం ఇక్కడ క్లిక్ చేయండి:
(Visitor Counter : 143
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల తాజాసమాచారం
టీకా నిల్వల సమాచారానికి ఆరోగ్యమంత్రిత్వశాఖ వారి ఈవిన్ డేటా
ఈవిన్ డేటా దుర్వినియోగ నిరోధానికి కట్టుబడిన కేంద్రం
టీకాలపై పారదర్శకతకు అద్దం పట్టేలా కోవిన్ సమాచారం
కోవిడ్ నియంత్రణలో భాగంగా జనవరి 16న దేశవ్యాప్తంగా చేపట్టిన టీకాల కార్యక్రమాన్ని అమలు చేయటంలో రాష్టాలు, కేంద్రపాలిత ప్రాంతాలు చేస్తున్న కృషికి కేంద్రప్రభుత్వం అండగా నిలిచింది. సకాలంలో తగినన్ని టీకా డోసులు అందుబాటులో ఉండేలా కేంద్రం తగిన చర్యలు తీసుకుంటోంది. దీన్ని క్రమబద్ధం చేయటంలో రవాణా, నిల్వకు కూడా తగిన ప్రాధాన్యం ఇచ్చింది.
కేంద్ర ఆరోగ్యమంత్రిత్వశాఖ వారి ఈవిన్ లో టీకా డోసుల నిల్వ, వాటి ఉష్ణోగ్రత గురించి తెలియజేస్తూ రాష్టాలకు, కేంద్రపాలిత ప్రాంతాలకు మంత్రిత్వశాఖ రాసిన లేఖకు కొన్ని మీడియా సంస్థలు ప్రాచుర్యం కల్పించాయి.
టీకాల నిల్వల గురించి సమాచారాన్ని, విశ్లేషణాత్మక వివరాలను, నిల్వ ఉష్ణోగ్రతలను రాష్ట్రాలు, కేంద్రపాలిత ప్రాంతాలు ఇతరులకు తెలియజేయవద్దని చెప్పటం వెనుక లక్ష్యం కేవలం ఆ సమాచారం దుర్వినియోగం కాకుండా చూడటమేనని మంత్రిత్వశాఖ వివరణ ఇచ్చింది. ఇతర సంస్థలు వాణిజ్యపరంగా దుర్వినియోగం చేసే ప్రమాదముందని హెచ్చరించింది.
సార్వత్రిక టీకాల కార్యక్రమంలో భాగంగా ఒక నిర్దిష్ట టీకా ఎంతమంది ఏయే ప్రాంతాల్లో వాడుతున్నారనే సమాచారం వాణిజ్యపరంగా వెలుపలి సంస్థలకు ఉపయోగపడవచ్చుననే అనుమానంతోనే ఈ విధంగా హెచ్చరించాల్సి వచ్చినట్టు మంత్రిత్వశాఖ వివరణ ఇచ్చింది. దీనివలన టీకా మంది నిల్వలు ప్రభావితం కావచ్చునని భావిస్తోంది. టీకాల కార్యక్రమానికి సంబంధిమ్చిన పూర్తి సమాచారం కోసం కేంద్ర ఆరోగ్య, కుటుంబ సంక్షేమ మంత్రిత్వశాఖ ఈవిన్ డేతాను గత ఆరు నెలలుగా వాడుతున్న సంగతి తెలిసిందే. నిల్వలు, నిల్వల సమాచారం మీద అలాంటి సున్నితమైన సమాచారాన్ని బైటికి ఇవ్వదలచుకుంటే మంత్రిత్వశాఖ నుంచి ముందస్తు అనుమతి తీసుకోవాలని కోరుతోంది.
కోవిడ్ టీకాల నిల్వ, వినియోగం, మిగులు తదితర అంశాలను కోవిన్ వేదికమీద కేంద్ర ఆరోగ్య, కుటుంబ సంక్షేమ మంత్రిత్వశాఖ ఎప్పటికప్పుడు మీడియాకు, సామాన్య ప్రజలకు అందుబాటులో ఉంచుతూనే ఉంది. వారం వారం మీడియా సమావేశాలలోను , పత్రికాప్రకటనల ద్వారా వెల్లడిస్తూనే ఉంది. అయితే, సున్నితమైన సమాచారాన్ని బైటికి వెల్లడించవద్దని కేంద్ర ఆరోగ్య మంత్రిత్వశాఖ అన్ని రాష్టాలకు, కేంద్రపాలిత ప్రాంతాలకు లేఖ రాసింది.
పారదర్శకతకు పెద్దపీట వేయటంలో భాగంగా భారత ప్రభుత్వం ఐటి ఆధారిత ట్రాకింగ్ వ్యవస్థను అందుబాటులోకి తీసుకువచ్చి లబ్ధిదారుని స్థాయిలో కూడా సమాచారం అందేలా కోవిన్ పోర్టల్ ను రూపుదిద్దిన విషయం తెలిసిందే.
ప్రధాన మంత్రి కార్యాలయం
సావిత్రీబాయి ఫులే జయంతి నాడు ఆమెకు నివాళులు అర్పించిన ప్రధాన మంత్రి
సావిత్రీబాయి ఫులే జయంతి నాడు ప్రధాన మంత్రి శ్రీ నరేంద్ర మోదీ ఆమెకు నివాళులు అర్పించారు.
“మహనీయురాలు అయినటువంటి సావిత్రీబాయి ఫులే కు నేను నమస్కరిస్తున్నాను. పేదలు మరియు అణగారిన వర్గాల వారికి సాధికారితను సంపాయించి పెట్టడం కోసం ఆమె తన జీవితాన్ని అంకితం చేశారు. విద్యకు మరియు సామాజిక సంస్కరణకు ఆమె అత్యంత ప్రాధాన్యాన్ని ఇచ్చారు. ఆమె ఆదర్శాలకు పెద్ద పీట వేస్తూ, ఆమె యొక్క కలను పండించే దిశగా మేము అవిశ్రాంతంగా కృషి చేస్తున్నాం” అని ప్రధాన మంత్రి అన్నారు.
హోం మంత్రిత్వ శాఖ
స్వదేశీ పరిజ్ఞానంతో వృద్ధి చేసిన 700 మెగావాట్ల కాక్రాపార్ అణు విద్యుత్ ప్లాంట్-3 'క్రిటికాలిటీ' సాధించడంపై శాస్త్రవేత్తలకు కేంద్ర హోంమంత్రి అమిత్ షా అభినందన
ఈ తారస్థాయి విజయంపై యావత్ భారతదేశం శాస్త్రవేత్తలకు వందనం చేస్తోందన్న కేంద్ర హోంమంత్రి
ప్రధాని మోదీ ఆశయమైన ఆత్మనిర్భర్ భారత్ను నిజం చేసేందుకు, ఆయన నేతృత్వంలో కొత్త భారతదేశం ముందుకు సాగుతోందన్న అమిత్ షా
పూర్తి స్వదేశీ పరిజ్ఞానంతో వృద్ధి చేసిన, గుజరాత్లోని 700 మెగావాట్ల కాక్రాపార్ అణు విద్యుత్ ప్లాంట్-3, అత్యంత కీలకమైన 'క్రిటికాలిటీ'ని సాధించడంపై శాస్త్రవేత్తలను కేంద్ర హోంమంత్రి అమిత్ షా అభినందించారు. “భారతదేశ అణు చరిత్రలో ఈ రోజు మహోన్నతమైన రోజు. ఈ తారస్థాయి విజయంపై యావత్ భారతదేశం మన శాస్త్రవేత్తలకు నమస్కరిస్తోంది” అని అమిత్ షా వ్యాఖ్యానించారు.
ప్రధాని మోదీ ఆశయమైన ఆత్మనిర్భర్ భారత్ను నిజం చేసేందుకు, ఆయన నేతృత్వంలో కొత్త భారతదేశం ముందుకు సాగుతోందని అమిత్ షా తెలిపారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 అప్డేట్
ఇప్పటివరకు దేశ వ్యాప్త వాక్సినేన్లో భాగంగా 35.12 కోట్ల మందికి వాక్సిన్ వేయడం జరిగింది.
(ఇండియాలో గత 24 గంటలలో 43,071 కొత్త కేసులు నమోదయ్యాయి.
ఇండియాలో క్రియాశీల కేసుల లోడ్ 4,85,350 కి పడిపోయింది.
క్రియాశీల కేసులు మొత్తం కేసులలో 1.59 శాతంగా ఉన్నాయి.
దేశంలో ఇప్పటివరకు 2,96,58,078 మంది కోవిడ్ నుంచి కోలుకున్నారు.
గత 24 గొంటలలో 52,299 మంది కోవిడ్ నుంచి కోలుకున్నారు.
రోజువారీ గా కోవిడ్ నుంచి కోలుకున్న వారి సంఖ్య , వరుసగా 52 వ రోజు కోవిడ్ పాజిటివ్ కేసుల కంటే ఎక్కువగా ఉంది.
కోవిడ్ నుంచి కోలుకుంటున్న వారి రేటు 97.09 శాతంగా ఉంది.
వారపు పాజిటివిటిరేటు 5 శాతం కంటే దిగువన ఉంది. ప్రస్తుతం ఇది 2.44 శాతం.
రోజువారి పాజి టివిటిరేటు వరుసగా 27 రోజులుగా 5 శాతం కంటే దిగువన ఉంది. ప్రస్తుతం ఇది 2.34 శాతం.
దేశంలో కోవిడ్ పరీక్షల సామర్థ్యాన్ని గణనీయంగా పెంచడం జరిగింది. దేశంలో ఇప్పటివరకు మొత్తం 41.82 కోట్ల పరీక్షలు నిర్వహించడం జరిగింది.
పౌర విమానయాన మంత్రిత్వ శాఖ
భారత్-యూకే మధ్య విమానాల రాకపోకలపై భారత్ తాత్కాలిక నిషేధం
కొత్త రకం కరోనా వైరస్ వ్యాప్తి కారణంగా నిర్ణయం
ఈనెల 22 నుంచి 31వ తేదీ వరకు విమాన రాకపోకలు నిలుపుదల
ప్రస్తుత ప్రయాణీకులకు ఆర్టీ-పీసీఆర్ పరీక్షలు తప్పనిసరి
యునైటెడ్ కింగ్డమ్ నుంచి భారత్కు వచ్చి, వెళ్లే విమానాలను ఈనెల 22 నుంచి 31వ తేదీ వరకు నిలిపేస్తున్నట్లు కేంద్ర పౌర విమానయాన శాఖ మంత్రి  శ్రీ హర్దీప్ సింగ్ పూరి ప్రకటించారు. కొన్ని దేశాల్లో కొత్త రకం కరోనా వైరస్ వ్యాప్తి చెందుతుండడంతో, ముందు జాగ్రత్తగా కేంద్రం ఈ నిర్ణయం తీసుకుంది.
యూకేలో ప్రస్తుతమున్న కొవిడ్ పరిస్థితుల దృష్ట్యా, యూకే నుంచి భారత్ వచ్చే, భారత్ నుంచి యూకే వెళ్లే విమానాలను ఈనెల 31వ తేదీ అర్ధరాత్రి వరకు కేంద్రం రద్దు చేసింది. 22వ తేదీ అర్ధరాత్రి నుంచి ఈ నిర్ణయం అమల్లోకి వస్తుంది. అంతర్జాతీయ సరకు రవాణా విమానాలపై, డీజీసీఏ ప్రత్యేకంగా అనుమతించిన విమానాలపై ఈ నిషేధం వర్తించదు.
ఇతర దేశాల నుంచి యూకే మీదుగా భారత్ వచ్చే విమానాల్లో, యూకే నుంచి భారత్ రావాలనుకునే ప్రయాణీకులను ఎక్కించుకోకూడదు. భారత్లోని ఏ ప్రాంతానికైనా, ప్రత్యక్షంగాగానీ, పరోక్షంగాగానీ వారిని తీసుకురాకూడదు.
ప్రస్తుతం నడుస్తున్న విమానాల్లో లేదా 22వ తేదీ అర్ధరాత్రిలోగా యూకే నుంచి భారత్ వచ్చే ప్రయాణీకులందరూ భారత్లో దిగగానే ఆర్టీ-పీసీఆర్ పరీక్ష తప్పనిసరిగా చేయించుకోవాలి. పాజిటివ్గా తేలిన ప్రయాణీకులను కేంద్ర ఆరోగ్య శాఖ మార్గదర్శకాల ప్రకారం క్వారంటైన్ చేస్తారు. వైద్య ఖర్చులు ప్రయాణీకులే భరించాలి.
పౌర విమానయాన మంత్రిత్వ శాఖ
ఉత్తరప్రదేశ్లోని కుషీనగర్ విమానాశ్రయాన్ని అంతర్జాతీయ విమానాశ్రయంగా మార్చే ప్రతిపాదనకు కేంద్ర మంత్రివర్గం ఆమోదం
ఉత్తరప్రదేశ్లోని కుషీనగర్ విమానాశ్రయాన్ని అంతర్జాతీయ విమానాశ్రయంగా మార్చేందుకు ప్రధాని శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
కుషీనగర్ అత్యంత ముఖ్యమైన బౌద్ధ సాంస్కృతిక స్థలం. ఇతర బౌద్ధ యాత్ర స్థలాలైన శ్రావస్తి, కపిలవస్తు, లుంబినికి సమీపంలో ఉంది. ఇక్కడకు బౌద్ధులు పెద్దసంఖ్యలో వస్తుంటారు. కుషీనగర్ విమానాశ్రయాన్ని అంతర్జాతీయ విమానాశ్రయంగా ప్రకటించడం వల్ల ఈ ప్రాంతానికి రవాణా సదుపాయం పెరుగుతుంది. విమానయాన సంస్థల మధ్య పోటీ పెరిగి ప్రయాణ ధరలు తగ్గుతాయి. జాతీయ, అంతర్జాతీయ పర్యాటకం వృద్ధి చెంది ఆ ప్రాంతం ఆర్థికంగా లబ్ధి పొందుతుంది. అంతర్జాతీయ సరిహద్దుకు దగ్గరలో ఉండడం వల్ల వ్యూహాత్మకంగానూ ముఖ్యమైన ప్రాంతం.
ఉత్తరప్రదేశ్ ఈశాన్య ప్రాంతంలో కుషీనగర్ ఉంది. బౌద్ధులు అత్యధికంగా సందర్శించే గోరఖ్పూర్కు 50 కి.మీ. దూరంలో ఉంది
కార్పొరేట్ వ్యవహారాల మంత్రిత్వ శాఖ
2019-20 ఆర్థిక సంవత్సరానికి ఏజీఎం నిర్వహించే గడువు పొడిగిస్తూ ఉత్తర్వు
దాదాపు 12 లక్షల సంస్థలకు ఊరటనిస్తూ కేంద్ర కార్పొరేట్ వ్యవహారాల మంత్రిత్వ శాఖ  నిర్ణయం తీసుకుంది. వార్షిక సర్వసభ్య సమావేశం  నిర్వహించడానికి సంస్థలకు ఉన్న గడువు సెప్టెంబర్ 30ను, డిసెంబర్ 31వ తేదీ వరకు పొడిగిస్తూ ఉత్తర్వు ఇచ్చింది.
దరఖాస్తులు, రుసుములు చెల్లించాల్సిన అవసరం లేకుండా ఉత్తర్వులు జారీ చేయాలని ఆర్వోసీలను మంత్రిత్వ శాఖ నిర్దేశించింది. ఇప్పటికే వచ్చి, ఆమోదం లేదా తిరస్కారం పొందని దరఖాస్తులకు కూడా ఈ వెసులుబాటు వర్తిస్తుంది.
కరోనా వ్యాప్తి నిరోధంతోపాటు, వివిధ సంఘాల నుంచి వచ్చిన అభ్యర్థనలను పరిగణనలోకి తీసుకుని, సర్వసభ్య సమావేశం గడువును పొడిగిస్తూ మంత్రిత్వ శాఖ నిర్ణయం తీసుకుంది. దేశవ్యాప్తంగా ఒకేసారి అన్ని సంస్థలకు ఇలాంటి వెసులుబాటు ఇవ్వడం ఇదే ప్రథమం.
మంత్రిమండలి
విపత్తునష్ట భయం తగ్గింపు మరియు నిర్వహణ రంగం లో సహకారం కోసం భారతదేశాని కి, ఇటలీగణతంత్రాని కి మధ్య అవగాహన పూర్వక ఒప్పంద పత్రాని కి ఆమోదం తెలిపిన మంత్రిమండలి
విపత్తు నష్ట భయం తగ్గింపు, నిర్వహణ రంగం లో సహకారం కోసం భారత గణతంత్రాని కి చెందిన జాతీయ విపత్తు నిర్వహణ ప్రాధికార సంస్థ కు మరియు ఇటలీ గణతంత్రాని కి చెందిన డిపార్ట్ మెంట్ ఆఫ్ సివిల్ ప్రొటెక్శన్ ఆఫ్ ది ప్రెసిడెన్సీ ఆఫ్ ద కౌన్సిల్ ఆఫ్ మినిస్టర్స్ కు మధ్య ఒక అవగాహన పూర్వక ఒప్పంద పత్రం  కుదిరిన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గం సమావేశం దృష్టి కి తీసుకు రావడమైంది.
ప్రయోజనాలు:
విపత్తు నష్ట భయం తగ్గింపు మరియు నిర్వహణ రంగం లో సహకారం కోసం ఎమ్ఒయు పై భారత గణతంత్రాని కి చెందిన ఎన్ డిఎమ్ఎ, ఇటలీ గణతంత్రాని కి చెందిన డిపార్ట్ మెంట్ ఆఫ్ సివిల్ ప్రొటెక్శన్ ఆఫ్ ది ప్రెసిడెన్సీ ఆఫ్ ద కౌన్సిల్ ఆఫ్ మినిస్టర్స్ సంతకాలు చేశాయి.
ఈ ఎమ్ఒయు ప్రకారం ఒక వ్యవస్థ ను ఏర్పాటు చేయడానికి వీలు ఏర్పడుతుంది. సదరు వ్యవస్థ వల్ల ఇటు భారతదేశం, అటు ఇటలీ.. ఈ రెండు దేశాలు పరస్పరం విపత్తు నిర్వహణ యంత్రాంగాల తాలూకు ప్రయోజనాల ను పొందగలుగుతాయి. అంతేకాదు, విపత్తు నిర్వహణ రంగం లో సన్నాహక చర్య లు, ప్రతిస్పందన మరియు సామర్ధ్యాల పెంపుదల రంగాల ను పటిష్ట పరచడం లో సాయం అందుతుంది.
విపత్తు నష్ట భయం తగ్గింపు, నిర్వహణ రంగం లో సహకారానికి సంబంధించిన ఎమ్ఒయు పై భారత గణతంత్రాని కి చెందిన జాతీయ విపత్తు నిర్వహణ ప్రాధికార సంస్థ కు మరియు ఇటలీ గణతంత్రాని కి చెందిన డిపార్ట్ మెంట్ ఆఫ్ సివిల్ ప్రొటెక్శన్ ఆఫ్ ది ప్రెసిడెన్సీ ఆఫ్ ద కౌన్సిల్ ఆఫ్ మినిస్టర్స్ కు మధ్య2021 జూన్ లో సంతకాలు అయ్యాయి.
భారత ఎన్నికల సంఘం
రిమోట్ ఓటింగ్ యొక్క సాంకేతికతపై వెబినార్ నిర్వహించబడింది
“రిమోట్ ఓటింగ్ యొక్క సాంకేతిక అంశాలు : బ్లాక్ చైన్ అన్వేషణ” అనే అంశంపై భారత ఎన్నికల కమిషన్, తమిళనాడు ఇ-గవర్నెన్సు ఏజెన్సీ భాగస్వామ్యంతో 2020 ఆగస్టు, 10వ తేదీన ఒక వెబినార్ నిర్వహించింది. ఈ వెబినార్ భారతదేశంతో పాటు ప్రపంచ వ్యాప్తంగా ఉన్న సాంకేతిక నిపుణులు, విద్యావేత్తలు, విధాన అభ్యాసకులు, సైబర్ భద్రతా నిపుణులను ఒక వేదికపైకి తీసుకువచ్చింది. ప్రధాన ఎన్నికల కమిషనర్ శ్రీ సునీల్ అరోరా, 2019 అక్టోబర్ 30వ తేదీన మద్రాసులోని ఇండియన్ ఇన్స్టిట్యూట్ ఆఫ్ టెక్నాలజీ ని సందర్శించినప్పుడు జరిగిన ఒక చర్చ సందర్భంగా ఈ బ్లాక్ చైన్ ఆధారిత ఓటింగ్ విధానాన్ని వినియోగం గురించి ప్రారంభ ఆలోచన వచ్చింది.
ఎలక్షన్ కమిషనర్ శ్రీ సుశీల్ చంద్ర ఈ వెబినార్ లో కీలకోపన్యాసం చేశారు. "ఎన్నికలలో సమగ్రతను" నిర్ధారించడం యొక్క ప్రాముఖ్యతను శ్రీ చంద్ర నొక్కిచెప్పారు. భౌగోళిక అవరోధం కారణంగా పెద్ద సంఖ్యలో ఓటర్లు తమ ఓటు హక్కును వినియోగించుకోలేకపోతున్నారని ఆయన ఉద్ఘాటించారు. వృత్తి, విద్య, వైద్య చికిత్స లేదా ఇతర కారణాల వల్ల, అటువంటి ఓటర్ల ప్రస్తుత నివాసం ఓటరు జాబితాలో నమోదు చేసిన ప్రదేశానికి భిన్నంగా ఉన్న సందర్భాలు చాలా ఉన్నాయి. సాంకేతికత ఆధారంగా పరిష్కారాన్ని రూపొందించడంలో, “ భాగస్వాములందరి నమ్మకాన్ని ప్రేరేపించడం, ఎన్నికల ప్రక్రియ మరియు గోప్యత యొక్క సమగ్రతతో పాటు బ్యాలెట్ ఉల్లంఘనలు జరగకుండా భరోసా ఇచ్చే సామర్ధ్యం మొదలైన అంశాలలో ప్రాధమిక పరిశీలన చాలా అవసరం ” అని శ్రీ చంద్ర నొక్కి చెప్పారు. ఈ వ్యవస్థ అవకతవకలకు అవకాశం ఇవ్వదనీ, సురక్షితమైనదనీ, రాజకీయ పార్టీలకు భరోసా ఇవ్వాల్సిన అవసరం ఉందని ఆయన అభిప్రాయపడ్డారు. రిమోట్ ఓటింగ్ అనేది, భౌగోళిక ప్రదేశంతో ముడిపడి ఉన్న సాంప్రదాయ పోలింగ్ స్టేషన్ విధానం నుండి బయటపడినట్లు సూచిస్తుందని, శ్రీ చంద్ర పేర్కొన్నారు. అయితే, ఇంటి నుంచి ఇంటర్నెట్ ఆధారంగా ఓటు వేసే విధానాన్ని కమిషన్ ఊహించటం లేదని ఆయన స్పష్టం చేశారు. రిమోట్ ప్రదేశాలలో నివసించే ఓటర్లను, వారికి నియమించబడిన పోలింగ్ కేంద్రాలకు దూరంగా, సురక్షితమైన పద్ధతిలో బ్యాలెట్ వేయడానికి, రిమోట్ ఓటింగ్ ప్రాజెక్టు అనుమతిస్తుంది. నిపుణుల మధ్య చర్చలు మరింత సమగ్రమైన, సాధికారికమైన, బలమైన రిమోట్ ఓటింగ్ నమూనాను రూపొందించడంలో కమిషన్కు సహాయపడతాయని శ్రీ చంద్ర ఆశాభావం వ్యక్తం చేశారు.
ప్రపంచవ్యాప్తంగా 800 మందికి పైగా ప్రజలు వెబినార్ కోసం సైన్ అప్ చేసారు. స్కేలబిలిటీ యొక్క అవకాశాల ఉనికి; సమాచార గోప్యత మరియు నియంత్రణ సమస్యలు; సమాచార భద్రత; ప్రామాణీకరణ మరియు ధృవీకరణలతో పాటు బ్లాక్ చైన్ టెక్నాలజీ యొక్క ప్రపంచ అనుభవాలను వక్తలు వివరించారు. భారత ప్రభుత్వ ప్రధాన శాస్త్రీయ సలహాదారు ప్రొఫెసర్ కె విజయ్ రాఘవన్; ఐ.ఐ.టి. భిలాయ్, డైరెక్టర్, ప్రొఫెసర్ రజత్ మూనా; ఐ.ఐ.టీ. మద్రాస్ డైరెక్టర్ ప్రొఫెసర్ భాస్కర్ రామమూర్తి ప్రభృతులు ఈ వెబినార్ లో ప్రసంగించారు. వీరితో పాటు, గ్లోబల్ బ్లాక్ చెయిన్ బిజినెస్ కౌన్సిల్ సి.ఈ.ఓ. సాండ్రా రో; ట్రస్టెడ్ బ్లాక్ చెయిన్ అప్లికేషన్సు అంతర్జాతీయ సంస్థ సభ్యుడు, మోనిక్ బాచ్నర్; ప్రభుత్వ బ్లాక్చెయిన్ అప్లికేషన్ కు చెందిన కున్ ఫుడ్ స్పానిష్ శాఖ అధ్యక్షుడు, ఇస్మాయిల్ అరిబాస్ కూడా ఈ వెబినార్ లో భాగంగా వివిధ అంశాలపై ప్రసంగించారు.
రిమోట్ ఓటింగ్ యొక్క వివిధ అంశాలపై ఆలోచించే వివిధ భాగస్వాములతో విస్తృత సంప్రదింపుల ప్రక్రియలో భాగంగా, ఇ.సి.ఐ., ఐ.టి. విభాగం ఇన్చార్జి, డిప్యూటీ ఎన్నికల కమిషనర్, శ్రీ ఆశిష్ కుంద్రా, ఈ వెబినార్ ను నిర్వహించారు.
మానవ వనరుల అభివృద్ధి మంత్రిత్వ శాఖ
అంతర్జాతీయ యోగా దినోత్సవం సందర్భంగా, యోగా శాస్త్రంలో ఎన్ఐవోఎస్ డిప్లొమా కోర్సును ప్రారంభించిన శ్రీ సంజయ్ ధోత్రే
అంతర్జాతీయ యోగా దినోత్సవం సందర్భంగా, కేంద్ర విద్యాశాఖ సహాయ మంత్రి శ్రీ సంజయ్ ధోత్రే యోగా శాస్త్రంలో ఎన్ఐవోఎస్  డిప్లొమా కోర్సును ప్రారంభించారు. కోర్సుకు సంబంధించిన స్వీయ శిక్షణ మెటీరియల్ను విడుదల చేశారు. విద్యార్థులకు ఈ విధమైన వృత్తిపర కోర్సులు అందిస్తున్నందుకు ఎన్ఐవోఎస్ను మంత్రి అభినందించారు.
కొవిడ్ సమయంలో యోగా ప్రాధాన్యతను స్పష్టీకరించిన శ్రీ ధోత్రే, యోగా కారణంగా ఉపాధి అవకాశాలు ఏర్పడ్డాయని అన్నారు. యోగా శాస్త్రం నేర్చుకుని ఉత్తీర్ణులైనవారు ఉద్యోగార్ధులుగా కాక, ఉద్యోగ ప్రదాతలుగా మారడానికి ఈ కోర్సు సాయపడతుందని చెప్పారు. జూన్ 21ని అంతర్జాతీయ యోగా దినోత్సవంగా ప్రకటించడంలో ప్రధాని శ్రీ నరేంద్ర మోదీ చేసిన కృషిని మంత్రి గుర్తు చేశారు.
రెండేళ్ల ఈ డిప్లొమా కోర్సులో, మొదటి సంవత్సరంలో, యోగా నేర్పడానికి సంబంధించి ఐదు అంశాల్లో శిక్షణ ఉంటుందని ఎన్ఐవోఎస్ చైర్పర్సన్ వెల్లడించారు. రెండో సంవత్సరంలో, యోగా చికిత్సకు సంబంధించి ఐదు అంశాలను బోధిస్తారని వివరించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ప్రధాన మంత్రి వీధి వ్యాపారులు ఆత్మనిర్భర్ నిధి ఆన్లైన్ డాష్ బోర్డు ప్రారంభం
ఈ పథకం యొక్క సమాచార పంపకం మరియు సమీక్షకు ఒకే చోట పరిష్కారం
ఈ పథకానికి సుమారు 7.15 లక్షల దరఖాస్తులు స్వీకరించగా అందులో సుమారు 1.7లక్షలు మాంజూరు చేయబడినవి
వీడియో సమావేశం ద్వారా వీధి వ్యాపారుల కోసం ఉద్దేశించిన ప్రధాన మంత్రి వీధి వ్యాపారుల ఆత్మనిర్భర్ భారత్ నిధి ఆన్లైన్ డాష్ బోర్డును కేంద్ర గృహ మరియు పట్టణ మంత్రిత్వ శాఖ కార్యదర్శి శ్రీ దుర్గా శంకర్ మిశ్రా ప్రారంభించారు.
పిఎంఎస్విఏనిధి ద్వారా పట్టణ ప్రాంతాల వారిని ప్రోత్సహించడం కోసం వారికి తగిన సమాచారం అందించడానికి, సమాచారాన్ని సమీక్షించడానికి, వాటాదారులందరికీ అందించడానికి ఈ ఆన్లైన్ డాష్ బోర్డు ఉపయోగకరంగా ఉంటుంది.
ఈ పథకం కోసం పిఎంఎస్విఏనిధి పోర్టల్ ద్వారా దరఖాస్తు స్వీకరణ 2 జులై 2020 తేదీ నుండి మొదలవగా వివిధ రాష్ట్రాలు మరియు కేంద్రపాలిత ప్రాంతాల నుండి సుమారు 7.15 లక్షల దరఖాస్తులు రాగా అందులో సుమారు 1.70 లక్షల దరఖాస్తులు మంజూరు చేయబడ్డాయి.
01 జూన్ 2020న కేంద్ర గృహ మరియు పట్టణ మంత్రిత్వ శాఖవారిచే ప్రారంభించబడిన ఈ పథకం కోవిడ్-19 లాక్డౌన్ వలన జీవనాధారాన్ని కోల్పోయిన వీధి వ్యాపారులకు రుణం సదుపాయాన్ని కల్పిస్తంది. 24 మార్చి 2020నాటికి పట్టణ ప్రాంతాల్లో లేదా పట్టణ శివారు ప్రాంతాల్లో సుమారు 50 లక్షల వీధి వ్యాపారులకు లబ్ది కల్పించే లక్ష్యంగా ఈ పథం రూపొందించబడింది. ఈ పథకం క్రింద వీథి వ్యాపారులకు రు.10,000 వరకు నెల వారీ వాయిదాల్లో సంవత్సరం వరకు తిరిగి చెల్లించే విధంగా, సంవత్సరానికి 7% వడ్డీ రాయితీతో లబ్దిదారుల ప్రత్యక్ష లబ్ది ట్రాన్ఫర్ విధానం ద్వారా త్రైమాసికానికి బ్యాంకు ఖాతాల్లోనికి జమ చేయబడతాయి. లబ్దిదారులు తమ వాయిదాలను ముందస్తుగా కానీ లేదా నిర్ణీత గడువు తేదీన కానీ చెల్లించవచ్చు. ముందస్తుగా చెల్లించినందుకు ఎటువంటి పెనాల్టీ లేదు. డిజిటల్ లావాదేవీలను ప్రోత్సహించేందుకు నెలకు రు.100 వరకు ప్రోత్సాహకాలను అందిస్తున్నారు. ఈ రుణ సౌకర్యాన్ని వినియోగించుకుని వీధి వ్యాపారులు తమ ఆర్థిక స్థితిగతులను మెరుగు పరచుకొని సరియైన సమయంలో నిర్ణీత గడువులోగా రుణాన్ని తిరిగి చెల్లించవలసి ఉంటుంది.